11. ΝΟΜΟΘΕΤ. ΔΙΑΤΑΓΜΑ υπ’ αριθ. 249 της 25/29 Ιουλ. 1969 (ΦΕΚ Α΄ 146) Περί διοικήσεως της εν Χαλκιδική Πατριαρχικής Σταυροπηγιακής Ι. Μονής της Αγίας Αναστασίας της Φαρμακολυτρίας και διαχειρίσεως της περιουσίας αυτής. Άρθρ.1.-Η εν Χαλκιδική Ιερά Πατριαρχική και Σταυροπηγιακή Μονή της Αγίας Αναστασίας της Φαρμακολυτρίας, μεθ’ απάσης της κινητής και ακινήτου αυτής περιουσίας, ανήκουσα εις το Οικουμενικόν Πατριαρχείον, τελεί υπό την άμεσον πνευματικήν κυριαρχίαν και διοίκησιν αυτού, διεπομένη υπό του ανέκαθεν ισχύοντος Πατριαρχικού καθεστώτος, μνημονεύεται δε εν αυτή, κατά την κανονικήν τάξιν, το όνομα του Οικουμενικού Πατριάρχου. Άρθρ.2.-1.Αι πρόσοδοι της περιουσίας της Μονής, ης η διαχείρισις διενεργείται υπό του Οικουμενικού Πατριαρχείου, διατίθενται κατά κύριον λόγον δια την συντήρησιν αυτής και της ομωνύμου εκκλησιαστικής Σχολής ή ετέρου Εκκλησιαστικού ή Ευαγούς Ιδρύματος προτάσει του Οικουμενικού Πατριαρχείου. 2.Ποσοστόν 20% εκ των ακαθαρίστων προσόδων της Μονής ως και περισσεύματα της διαχειρίσεως παραχωρούνται εις το Οικουμενικόν Πατριαρχείον προς συντήρησιν της εν Χάλκη Ιεράς Θεολογικής Σχολής. Άρθρ.3.-1.Η Μονή διοικείται, κατά τα δι’ εσωτερικού κανονισμού ορισθησόμενα, υπό του Ηγουμένου και του παρ’ αυτώ πενταμελούς συμβουλίου, όπερ ορίζεται υπό του Οικουμενικού Πατριάρχου. Το εν λόγω συμβούλιον μετά του Ηγουμένου ασκεί και καθήκοντα Εφορείας της Σχολής. 2.Δια του αυτού εσωτερικού κανονισμού, όστις ισχύει από της εγκρίσεώς του υπό του Οικουμενικού Πατριάρχου και της περί Αυτόν Αγίας και Ιεράς Συνόδου, ρυθμίζεται και πάσα άλλη αναγκαία λεπτομέρεια αφορώσα εις τα της διοικήσεως και διαχειρίσεως της περιουσίας της Μονής. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, καταργουμένου του Ν.Δ. 2180/1952 και πάσης ετέρας αντιθέτου πράξεως. (Αντί της σελ. 155)  Σελ. 155(α) Τεύχος 375-Σελ. 89 Διάφορα  Μοναστήρια 33.Γ.δ.7-11 33.Γ.δ.11 Διάφορα Μοναστήρια 